**הודעה בדבר כינוס אסיפה כללית מיוחדת של בעלי המניות של**

**קבוצת עמוס לוזון יזמות ואנרגיה בע"מ ("החברה")**

החברה מודיעה בזאת על כינוס אסיפה כללית מיוחדת של בעלי המניות של החברה ("**האסיפה**"), אשר תתקיים **ביום ג', 5 במאי 2020, בשעה 14:00** באמצעות שיחת ועידה טלפונית במספר טלפון (ועידן): 03-9180699, קוד 16771 ולאחריו סולמית (#) כמפורט בדוח הזימון, אשר על סדר יומה הצעת החלטה לרכישת כיסוי ביטוח אחריות נושאי משרה מסוג "Run Off" עבור דירקטורים ונושאי משרה שכיהנו   
בחברת הבת א. דורי בניה בע"מ עד לאיבוד השליטה בה, והכל כמפורט בדוח המיידי לזימון האסיפה אשר פרסמה החברה ביום 26 במרס 2020 באתר האינטרנט של רשות ניירות ערך שכתובתו http://www.magna.isa.gov.il ובאתר האינטרנט של הבורסה לניירות ערך בתל-אביב בע"מ שכתובתו <http://maya.tase.co.il> ("**דוח הזימון**").

ככל שיידרש, אסיפה נדחית תתקיים למחרת, **ביום ד', 6 במאי 2020**, באותו מקום ובאותה שעה באמצעות שיחת ועידה טלפונית (שפרטי ההתקשרות לגביה כמפורט בדוח הזימון).

המועד לקביעת הזכאות של בעלי המניות להשתתף ולהצביע באסיפה הכללית הינו **יום ב', 6 באפריל 2020.**

כתב מינוי של מיופה כח יופקד במשרדי החברה, לפחות **36 שעות לפני מועד האסיפה**. כתב ההצבעה והמסמכים הנלווים לו יומצאו למשרדי החברה (לרבות באמצעות דואר רשום) **עד 4 שעות לפני מועד כינוס האסיפה**. הצבעה באמצעות כתב הצבעה אלקטרוני תתאפשר **עד 6 שעות לפני מועד כינוס האסיפה**.

המועד האחרון להמצאת הודעות עמדה לחברה על-ידי בעלי המניות של החברה הינו **עד 10 ימים לפני מועד האסיפה**. המועד האחרון להמצאת תגובת הדירקטוריון להודעות עמדה הינו **עד 5 ימים לפני מועד האסיפה**.

לפרטים נוספים בדבר האסיפה הכללית והנושא שעל סדר יומה, ראה בדוח הזימון.

**קבוצת עמוס לוזון יזמות ואנרגיה בע"מ**